钦定古今图书集成/方舆汇编/职方典/第1478卷 > 《临安春社行》杨慎
## 钦定古今图书集成/方舆汇编/职方典/第1478卷 > 《临安春社行》杨慎

临安二月天气暄，满城靓妆春服妍。花簇旗亭锦围
巷，佛游人嬉车马阗。少年社火燃灯寺，埒材角妙纷
纷至。公孙舞剑骇张筵，宜僚弄丸惊楚市。杨柳藏鸦
白门晚，梅梁栖燕红楼远。青山白日感羁游，翠斝清
樽讵消遣。宛洛风光似梦中，故园兄弟复西东。醉歌
茗艼月中去，请君莫唱思悲翁。

老树花淡红，初蕊赤如曈。颜色间相照，碧柳摇溪东。
我来看花怕花落，昨夜大风吼云壑。寻到溪边问流
水，花片不曾遭风掠。万物荣枯各有天，白沙精湛小
龙泉。穿花树底坐泉石，眼空世俗便神仙。树叶渡口
落星冈，千花万水飞春觞。双湖我已具舟航，望望江”
南思苍茫。